《送尚斋太守归省 其四》
清代·陆继辂

清时易为吏，无事待兴革。书生没世名，终当托楮墨。

洋洋典谟文，煌煌尧禹迹。制器不能铭，德功亦沈寂。

君今归杜门，经训日有获。我行抗黄尘，解悟恐非昔。

窃誉未可期，违才良自惜。傥君假一椽，为君校图籍。

作者简介：（1772—1834）清江苏阳湖人，字祁孙，一字修平。嘉庆五年举人。选合肥训导。迁知江西贵溪，三年引疾归。工诗文。有《崇百药斋诗文集》、《合肥学舍札记》。